**Anunț public de selecție Director de creație**

În vederea susținerii implementării programului „Timișoara - Capitală Europeană a Culturii în anul 2023”, Asociația Timișoara 2021 - Capitală Europeană a Culturii lansează Anunțul public de selecție a unui *Director de creație*, cu posibilitatea depunerii candidaturilor în perioada 27 decembrie 2022 - 4 ianuarie 2023.

**Director de creație**

**1 post, contract de colaborare pe 3 luni cu prelungire automată pe același termen, dacă părțile nu decid altfel;**

**timp de muncă: cel mult 40 de ore/săptămână;**

**Descrierea postului**

Directorul de creație generează concepte și idei creative și implementează activitățile creative ale asociației în acord cu rolul acesteia în cadrul Programului cultural național „Timișoara - Capitală Europeană a Culturii în anul 2023”.

**Cerințe față de deținătorul funcției**

* Experiență de Director de creație sau într-o funcție similară minim 5 ani;
* Studii superioare în domeniul artelor vizuale, design sau alte discipline similare;
* Foarte bune abilități de comunicare scrisă și verbală în transmiterea viziunii, conceptelor, ideilor și soluțiilor creative;
* Foarte bune cunoștințe de marketing și branding, identitate vizuală, *copywriting* și *user experience* în crearea unor proiecte creative inspiraționale;
* Experiență în *leadership* și *mentoring* în diverse echipe de artiști, designeri, copywriteri, fotografi, editori video;
* Gândire strategică și orientare către soluții;

**Sarcini specifice**

* Generează concepte și idei creative pentru a împlini necesitățile proiectelor stabilite de către conducerea executivă a asociației;
* Schițează conceptele de bază și coordonează activitățile creative pentru proiectele creative asumate;
* Propune spre recrutare conducerii executive potențiali colaboratori (artiști, designeri, fotografi, etc.) cu care implementează conceptele creative;
* Coordonează designul de comunicare, designul interactiv și conceptul proiectelor în acord cu strategia de comunicare a programului „Timișoara - Capitală Europeană a Culturii în anul 2023”;
* Asumă rolul de manager de proiect pentru proiectele stabilite de către conducerea executivă a asociației, fiind responsabil de procesul creativ de la concept la implementare;
* Realizează, prin planificarea și repartizarea sarcinilor, proiecte alături de membrii echipei de creație în urma acordului obținut în prelabil de la Directorul de Comunicare;
* Contribuie la crearea strategiei de marketing;
* Stabilește cerințele și programul de producție ale conceptelor creative și urmărește implementarea acestora, inclusiv în etapa de producție și montare;
* Desfășoară proiecte de cercetare și documentare artistică;

**Relații ierarhice în cadrul organizației**

* Se subordonează Directorului Executiv al asociației și, după caz, Managerului de Operațiuni, precum și Directorului de Comunicare;
* Colaborează cu colegii din asociație și cu partenerii asociației;

**Depunerea candidaturii**

Persoanele interesate vor transmite pe adresa de e-mail a asociației, recrutare@timisoara2023.eu, dosarul de candidatură format din:

1. Curriculum vitae;
2. Scrisoare de intenție.

**Termen limită**

Termenul limită de primire a candidaturilor este de 4.01.2023, ora 23.59 (ora României). Interviurile vor avea loc în intervalul 5.01.2023-6.01.2023. Vor fi invitate la interviu doar persoanele care au depus dosarul de candidatură complet.